GNZ-004 กาก้า

* ด้านหน้า
* ด้านหลัง

**GNZ-004 กาก้า** (อังกฤษ: Gaga, ญี่ปุ่น: ガガ) เป็นโมบิลสูทรุ่นผลิตจำนวนมากของกลุ่มอินโนเวเตอร์ ปรากฏตัวในซีซั่นที่ 2 ของโมบิลสูทกันดั้มดับเบิ้ลโอ

## เทคโนโลยีและความสามารถในการต่อสู้

หนึ่งในโมบิลสูทใน "GNZ ซีรีส์" ที่สร้างขึ้นโดยกลุ่มของอินโนเวดที่เรียกตัวเองว่าอินโนเวเตอร์ กาก้าไม่เหมือนกับยูนิตอื่นๆ ใน GNZ ซีรีส์ เนื่องจากได้รับการพัฒนาให้เป็น "อาวุธเผด็จศึก" และผลิตออกมาเป็นจำนวนมาก รูปแบบการรโจมตีหลักของกาก้าคือการพุ่งเข้าหาศัตรูด้วยความเร็วสูงโดยใช้พลังเร่งความเร็วของระบบแทรนซั่มซิสเต็มแล้วทำลายตัวเอง การผสมผสานกลวิธีการต่อสู้กับจำนวนมหาศาลของกาก้าทำให้ CBS-74 ปโตเลไมออส 2 ของเซเลสเชียลบีอิ้งและโมบิลสูทมีความยากลำบาก

นอกจากนี้ กาก้ายังถูกระบุว่าเป็น "อาวุธพลีชีพ" และสามารถติดตั้งบูสเตอร์ยูนิตเสริมเพื่อเพิ่มความเร็วในการเร่ง นักบินของกาก้านั้นคืออินโนเวดประเภทต่อสู้จำนวนมากที่ใช้แล้วทิ้ง GN ไดรฟ์ [T] ตั้งอยู่ตรงกลางหน้าอกของโมบิลสูท เมื่อมันทำลายตัวเอง หน้าอกและฝาหลังจะเลื่อนออกไปด้านนอก เผยให้เห็น flywheel หลายอันและทำให้เกิดการระเบิดของ GN ไดรฟ์ [T] ซึ่งถึงขั้นวิกฤตอันเนื่องมาจากการใช้ระบบแทรนซั่ม และโมบิลสูทยังสามารถโจมตีศัตรูด้วย GN วัลแคนพลังโจมตีต่ำหนึ่งคู่ซึ่งติดอยู่ที่หน้าอกของมัน

เนื่องจากกาก้าใช้โจมตีพลีชีพเป็นหลัก จึงมีลักษณะที่เรียบง่ายและไม่มีขา แขนทั้งสองข้างของมันมีไว้สำหรับยึดเครื่องจักรของศัตรู แขนเหล่านี้ยังใช้สำหรับเดินแทนขาได้อีกด้วย นอกจากการปล่อยอนุภาค GN ออกจากด้านหลังเพื่อขับเคลื่อน กาก้ายังมีเวอร์เนีย GN คู่หนึ่งติดตั้งไว้ที่ไหล่ และอีกคู่หนึ่งติดตั้งที่ด้านล่างของลำตัวที่ไม่มีขา เนื่องจากกาก้าใช้ GNZ-003 กาเดสซ่า จึงใช้คุณลักษณะร่วมกับรุ่นหลัง เช่น การออกแบบห้องนักบินแบบเดียวกัน, GN คอนเดนเซอร์แบบติดบ่า และเซนเซอร์แบบเส้นบนศีรษะ เนื่องจากกาก้าไม่ได้ติดตั้งกล้องตาคู่แบบกาเดสซ่า ไลน์เซ็นเซอร์จึงทำหน้าที่เป็นดวงตา

รหัสเครื่องรุ่นของกาก้าระบุเป็นหมายเลข '004' ซึ่งบ่งบอกว่ามันถูกพัฒนาขึ้นก่อน GNZ-005 การาซโซ่และ GNZ-007 แก๊ดเดส หลังจากความพ่ายแพ้ของอินโนเวเตอร์ สหพันธ์โลกได้ยึดเอากาก้าที่เหลืออยู่ซึ่งใช้งานได้และดัดแปลงเป็น GNZ-004/BW กาก้าแคนน่อน และในปี 2314 เครื่องจักรเหล่านี้ได้เข้าร่วมต่อสู้กับสิ่งมีชีวิตต่างดาวที่เรียกว่า ELS นอกจากนี้ กาก้าและหุ่นใน GNZ ซีรีส์ตัวอื่นๆ ยังได้ถูกนำไปใช้เป็นพื้นฐานสำหรับพัฒนาโมบิลสูทสำหรับอินโนเวดอย่าง CB-002 ราฟาเอลกันดั้ม ในขณะที่สหพันธ์โลกใช้ข้อมูลบวกกับเทคโนโลยีของตนในสร้างโมบิลอาร์เมอร์สำหรับอินโนเวเตอร์สายพันธุ์บริสุทธิ์อย่าง GNMA-Y0002V กาเดลาซ่า

## รุ่นดัดแปลง

* **GNZ-004/BW กาก้าแคนน่อน** - หลังจากการพ่ายแพ้ของอินโนเวเตอร์ สหพันธ์โลกได้กู้คืนหน่วยกาก้าที่เหลืออยู่มากกว่า 100 ยูนิตที่ยังคงใช้งานได้ถูกเก็บไว้ในโรงงาน ในปี ค.ศ. 2314 เครื่องจักรบางส่วนได้ถูกดัดแปลงเป็น **GNZ-004/BW กาก้าแคนน่อน** เพื่อต่อสู้กับสิ่งมีชีวิตโลหะต่างดาวที่เรียกว่า ELS และขับโดยอินโนเวดประเภทต่อสู้ในสังกัดกองทัพสหพันธ์โลก แต่เนื่องจาก ELS มีความสามารถในการดูดกลืนศัตรูเมื่อสัมผัสพื้นผิว การโจมตีแบบพลีชีพของกาก้าแบบเดิมจึงไม่ได้ผลดังนั้น กาก้าแคนน่อนจึงได้ติดตั้ง GN แคนน่อนที่ดัดแปลงมาจาก GN บีมไรเฟิลของ GN-XIII หนึ่งคู่ที่ด้านหลังของกาก้าแคนน่อน นอกจากนี้ ยังมีการใช้นาโนแมชชีนในการเปลี่ยนสีเกราะของกาก้าแคนน่อนใหม่ให้เป็นสีฟ้าตามแบบของสหพันธ์โลก ในการสู้รบครั้งสุดท้ายกับ ELS มีการส่งหุ่นรุ่นนี้ออกไปมากกว่า 100 เครื่อง แต่ว่ากันว่ามีเพียง 10% ของเครื่องจักรที่รอดกลับมา

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)